cyanic-selkie/wikianc huggingface dataset:
สกอตต์ อีสต์วุด
ชีวิตในวัยเด็ก
เขาเป็นบุตรชายของนักแสดงและผู้กำกับ คลินต์ อีสต์วุด และแอร์โฮสเตส เจเซลีน รีฟส์ เขามีน้องสาวชื่อ แคทรีน รีฟส์ และเขามีพี่น้องทั้งหมดห้าคน ไคล์ อีสต์วุด, อลิสัน อีสต์วุด, ฟรานเชส ฟิชเชอร์ อีสต์วุด และมอร์แกน อีสต์วุด เขาจบการศึกษามัธยมปลายในปี 2003
อีสต์วุดจบการศึกษาในมหาวิทยาลัย Loyola Marymount University สาขาเอกสื่อสารมวลชน ในปี 2008 ปัจจุบันเขาอาศัยอยู่ในซานดิเอโก
อาชีพ
อีสต์วุดเริ่มอาชีพของเขาโดยใช้นามสกุลของมารดาเพื่อที่จะหลีกเลี่ยงคติเห็นแก่ญาติ ถึงแม้จะมีนักแสดงที่ชื่อ สกอตต์ รีฟส์ เหมือนเขาก็ตาม แต่ต่อมาเขาได้เปลี่ยนนามสกุลเป็น อีสต์วุด เขายังปรากฏตัวในภาพยนตร์ที่บิดาของเขาแสดงในภาพยนตร์ดราม่าเรื่อง Gran Torino (2008) และแสดงบทบาทนำครั้งแรกในภาพยนตร์เรื่อง Invictus (2009) ในบทบาทโจเอล สแกนตี
อีสต์วุดคลุกคลีกับวงการภาพยนตร์เนื่องจากอาชีพของบิดา แต่อีสต์วุดบอกว่าเขาไม่ได้อยากเป็นแค่นักแสดงเขาเคยทำงานเป็นช่างก่อสร้าง, บาร์เทนเดอร์ และบริกรชาย ในช่วงเวลาว่างจากการถ่ายหนัง นอกจากนี้เขาก็ได้เปิดร้าน แซดเดิลบาร์ ริมหาดที่โซลานา บีช โดยเขาบอกว่า "ผมไม่ใช่พวกหนุ่ม ๆ ที่สิงอยู่ตามคลับนะครับ ไดฟ์บาร์เป็นทุกอย่างของผม มันไม่ได้ไร้สาระ"
ในปี 2015 อีสต์วุดรับบทเป็น ลุค คอลลิน ภาพยนตร์ดัดแปลงจากนิยายของนิโคลัส สปากส์ ในชื่อเดียวกัน ระยะทางพิสูจน์รัก (The Longest Ride) คู่กับบริตต์ รอเบิร์ตสัน
เขายังได้แสดงภาพยนตร์กับโจเซฟ กอร์ดอน-เลวิตต์ และเชลีน วูดลีย์ ในภาพยนตร์ชีวประวัติเรื่อง Snowden กำกับโดยโอลิเวอร์ สโตน และถูกกำหนดออกฉายในเดือนพฤษภาคม 2016 ในปี 2016 เขารับบทเป็น ร้อยโทเอดเวิดส์ ในภาพยนตร์เนื้อหาดัดแปลงจากการ์ตูนของค่ายดีซีเรื่อง ทีมพลีชีพ มหาวายร้าย ในเดือนกันยายนปี 2015 เขารับบทบาทนำในภาพยนตร์แอคชันเรื่อง Overdrive ที่มีกำหนดการถ่ายทำที่กรุงปารีสและมาร์แซย์ในเดือนมกราคม ค.ศ. 2016 เขายังร่วมแสดงในภาพยนตร์เรื่อง เร็ว..แรงทะลุนรก 8 ที่มีกำหนดการฉายในปี ค.ศ. 2017 อีกด้วย
ฟุตบอลโลก 2018 กลุ่มเอ
กลุ่มเอของฟุตบอลโลก 2018 ลงเล่นตั้งแต่วันที่ 14 ถึง 25 มิถุนายน ค.ศ. 2018 กลุ่มนี้ประกอบด้วยเจ้าภาพ รัสเซีย, ซาอุดีอาระเบีย, อียิปต์ และอุรุกวัย สองทีมที่ดีที่สุดจะได้ผ่านเข้าสู่รอบ 16 ทีมสุดท้าย
ตารางคะแนน
ในรอบ 16 ทีมสุดท้าย :
นัด
เวลาที่ระบุไว้คือเวลาท้องถิ่น
รัสเซีย พบ ซาอุดีอาระเบีย
<section begin=เอ1 /><section end=เอ1 />
อียิปต์ พบ อุรุกวัย
<section begin=เอ2 /><section end=เอ2 />
รัสเซีย พบ อียิปต์
<section begin=เอ3 /><section end=เอ3 />
อุรุกวัย พบ ซาอุดีอาระเบีย
<section begin=เอ4 /><section end=เอ4 />
อุรุกวัย พบ รัสเซีย
<section begin=เอ5 /><section end=เอ5 />
ซาอุดีอาระเบีย พบ อียิปต์
<section begin=เอ6 /><section end=เอ6 />
ระเบียบวินัย
คะแนนแฟร์เพลย์, จะถูกใช้ตามกติกาก็ต่อเมื่อโดยรวมและสถิติเฮด-ทู-เฮดของแต่ละทีมเท่ากัน, จะคิดคำนวณได้นั้นขึ้นอยู่กับจำนวนใบเหลืองและใบแดงที่ได้รับในแต่ละแมตช์ของแต่ละกลุ่มดังต่อไปนี้:
เฉพาะการหักคะแนนดังกล่าวข้างต้นจะถูกนำไปใช้กับผู้เล่นในนัดเดียว.
เมซีเย 99
เมซีเย 99 (Messier 99) หรือรู้จักกันดีในชื่อ เอ็ม99 หรือ เอ็นจีซี 4254 เป็นดาราจักรชนิดก้นหอยถอดสลักที่อยู่ห่างจากโลกออกไป 50 ล้านปีแสง อยู่ในกลุ่มดาวผมเบเรนิซ ค้นพบโดยไพเออร์ เมเชนในวันที่ 17 มีนาคม ค.ศ. 1781 การค้นพบนี้มีรายงานแล้วจากชาร์ล เมซีเย ที่มีอยู่ในวัตถุท้องฟ้าของเมซีเย ซึ่งเป็นวัตถุทางดาราศาสตร์แรกของกระจุกดาว, เนบิวล่า และดาราจักร
เส้นเมริเดียนที่ 71 องศาตะวันตก
เส้นเมริเดียนที่ 71 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแอตแลนติก ทะเลแคริบเบียน ทวีปอเมริกาใต้ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 71 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 109 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 71 องศาตะวันตกลากผ่านพื้นที่ดังนี้:
ไมเคิล ชาง
ไมเคิล ชาง (Michael Chang) เกิดวันที่ 22 กุมภาพันธ์ ค.ศ. 1972 เป็นนักเทนนิสชาวอเมริกัน บิดา มารดาเป็นชาวไต้หวัน เป็นนักเทนนิสชายที่อายุน้อยที่สุดที่สามารถชนะแกรนด์สแลมประเภทเดี่ยว เมื่อเขาชนะเฟรนช์โอเพ่นในปี ค.ศ. 1989 ขณะที่เขาอายุ 17 ปี 4 เดือน เป็นที่รู้จักด้านความเร็วบนคอร์ตและจิตใจที่ต่อสู้
เดวิดกับหัวโกไลแอธ (คาราวัจโจ-โรม)
เดวิดกับหัวโกไลแอธ (David with the Head of Goliath) เป็นภาพเขียนสีน้ำมันที่เขียนโดยคาราวัจโจ จิตรกรสมัยบาโรกคนสำคัญชาวอิตาลีที่ปัจจุบันตั้งแสดงอยู่ที่หอศิลป์บอร์เกเซในกรุงโรมในประเทศอิตาลี
ภาพ “เดวิดกับหัวโกไลแอธ” ฉบับเวียนนาเขียนราวระหว่างปี ค.ศ. 1609 ถึงปี ค.ศ. 1610 เป็นภาพเขียนที่เป็นของคาร์ดินัลสคิปิโอเน บอร์เกเซ ในปี ค.ศ. 1613 การระบุว่าเวลาที่เขียนมีตั้งแต่ ค.ศ. 1605 ไปจนถึงระหว่าง ค.ศ. 1609 ถึง ค.ศ. 1610 ภาพ “เดวิดกับหัวโกไลแอธ” เป็นภาพเขียนภาพหนึ่งที่อาจจะเป็นภาพเขียนภาพสุดท้ายของคาราวัจโจ ใบหน้าของเดวิดที่ดูเศร้าอาจจะสะท้อนอารมณ์ของคาราวัจโจในบั้นปลายของชีวิต ภาพเขียนนี้ทำให้นึกถึงภาพ “การตัดหัวนักบุญจอห์นแบ็พทิสต์” ที่ลา วาเล็ตตา แต่ภาพนี้ขาดสีที่สดใสของภาพ “การตัดหัวนักบุญจอห์น” และเป็นภาพขนาดเล็กที่สร้างความใกล้ชิดกับผู้ชมภาพมากกว่าเมื่อเปรียบเทียบกับงานเขียนชิ้นใหญ่ๆ อื่นๆ ที่คาราวัจโจเขียน
เดวิดดูเหมือนจะมีความรู้สึกขยะแขยงกับการถือหัวของโกไลแอธอยู่บ้าง คาราวัจโจจะใช้หัวของโกไลแอธในการแสดงภาพตนเองและเดวิดก็อาจจะเป็นเช็คโค เดล คาราวัจโจ (Cecco del Caravaggio) ตามที่บรรยายโดยจิโอวานนิ เปียโตร เบลโลริในปี ค.ศ. 1650 ถ้าหัวของโกไลแอธคือคาราวัจโจจริงก็เป็นการแสดงความรู้สึกขยะแขยงที่คาราวัจโจสื่อออกมาทางภาพ ที่คล้ายกับที่ไมเคิล แอนเจโลทำในภาพ “การตัดสินครั้งสุดท้าย” สำหรับชาเปลซิสติน ที่เขียนใบหน้าที่บิดเบี้ยวทรมานที่เป็นใบหน้าของตนเองบนหนังที่ลอกออกมาจากร่างของนักบุญบาร์โทโลมิว แต่ใบหน้าของโกไลแอธของคาราวัจโจเป็นใบหน้าของผู้ที่สิ้นหวัง
สีเงินมอม, ดำและน้ำตาลเป็นสีหลักที่ใช้ในภาพ แสงที่ส่องบนร่างของเดวิดทำให้ดูเหมือนเป็นเด็กข้างถนนที่ถือดาบที่มีรอยเปื้อนเลือดเพียงเล็กน้อยราวกับจะกล่าวว่ามีความชำนาญในการฆ่าคนจนไม่ต้องทำให้เลอะเทอะ กลางหน้าผากของโกไลแอธมีแผลที่เป็นแผลที่คาราวัจโจได้รับเมื่ออยู่ที่เนเปิลส์ บนดาบมีอักษรย่อ “H-AS OS” ที่มาจากภาษาละติน “Humilitas occidit superbiam” (ความถ่อมตัวฆ่าความหยิ่งยะโส) ซึ่งอาจจะเป็นนัยยะของความสำนึกผิดของคาราวัจโจหลังจากที่ได้หนีไปหลังจากที่ไปฆ่าคนจากการทะเลาะเบาะแว้งกัน
สถาปัตยกรรม (แก้ความกำกวม)
สถาปัตยกรรม อาจหมายถึง
สายน้ำผึ้ง
สายน้ำผึ้ง สามารถหมายถึง
ไพนต์
ไพนต์ (pint) เป็นหน่วยวัดปริมาตรในระบบอังกฤษ
เดื่อปล้องหิน
เดื่อปล้องหิน  ภาษากะเหรี่ยงเรียกเส่อดุย เป็นไม้ยืนต้น ลำต้นตั้งตรง ภายในมียางสีขาว กิ่งอ่อนมีขนสีน้ำตาลแดง ใบเดี่ยว หูใบหุ้มยอดอ่อนหลุดร่วงง่าย ทิ้งรอยแผลเป็นไว้ ผิวใบด้านบนมีขนสีน้ำตาลแดงปกคลุม ดอกแยกเพศ ช่อดอกแบบดอกมะเดื่อ แก่แล้วเป็นสีแดง มีจุดสีขาวประปราย ผลสุกรับประทานได้มีรสหวาน
ควอร์ต
ควอร์ต (Quart) เป็นหน่วยวัดปริมาตรในระบบอังกฤษ
เสกสรรค์ ขวัญอ่างทอง
เสกสรรค์ ขวัญอ่างทองเป็นนักร้องลูกทุ่งชายสมัยกลาง มีแนวการร้องอยู่ในกลุ่มนักร้องดังอย่าง  เมืองมนต์ สมบัติเจริญ, สร้อยเพชร พรสุพรรณ , ประกายเพชร สรหงส์
ประวัติ
เสกสรรค์ ขวัญอ่างทอง มีชื่อจริงว่า อาบ (นามสกุลยังไม่พบข้อมูล) ภูมิลำเนา  เป็นคนบ้านวังพง อำเภอทัพทัน จังหวัดอุทัยธานี เป็นคนบ้านเดียวกับ แวว อาภัสรา นักร้องดังวงพร พรนารายณ์ เรียนหนังสือจบการศึกษาภาคบังคับจากบ้านเกิด   แล้วไปได้แฟนเป็นคนท่าอิฐ อำเภอเมือง จังหวัดอ่างทอง
เข้าสู่วงการ
เริ่มร้องเพลงครั้งแรกโดยไปสมัครเชียร์รำวง กับคณะ " เดือนเพ็ญ ลูกอ่างทอง " ซึ่งเป็นวงพี่ชายภาวนา ชบาไพร เจ้าของเพลงดัง  " ดัชนีขอลา " ต่อมาลูกศิษย์คนสำคัญของ ครูสุรพล สมบัติเจริญ นำมาปลุกปั้น และตั้งวงดนตรีให้  เขาทำวงอยู่ราว  3  ปีกว่า  เกิดปัญหาบางประการ  จึงยุบวงในที่สุด
ชื่อ" เสกสรรค์ ขวัญอ่างทอง " มนต์ เมืองทอง อดีตนักร้องประจำวงดนตรีสุรพล สมบัติเจริญ ซึ่งเป็นพี่ชายคุณภาวนาเป็นคนตั้ง เขาร้องเพลงบันทึกแผ่นเสียงเพลงแรก คือเพลง  หนุ่มท้องนา  งานประพันธ์ของครูจิ๋ว พิจิตร  เมื่อ  พ.ศ. 2516 เพลงที่บันทึกเสียงตามมา อาทิ  ลูกเสือชาวบ้าน, ลูกเสือร้องไห้ , ฝากแฟนไว้ด้วย , สวยกว่าเก่า , ควายไม่มีเขา     เพลงส่วนใหญ่ของเสกสรรค์  จะถูกโฉลกกับงานประพันธ์ของ ครูสันต์  ปานสี  อดีตข้าราชการครูของจังหวัดอ่างทอง
ปัจจุบัน
เสียชีวิตแล้ว  ด้วยโรคอัมพฤกษ์  ที่บ้านอิฐ  อ.เมือง  จ.อ่างทอง   ปี  2547
องค์การท็อท
องค์การท็อท (Organisation Todt) เป็นกลุ่มวิศวกรพลเรือนและทหารในนาซีเยอรมนีระหว่างปีค.ศ. 1933–45 ตั้งชื่อตามผู้ก่อตั้ง คือ ฟริทซ์ ท็อท (Fritz Todt) ซึ่งเป็นวิศวกรและเจ้าหน้าที่อาวุโสของนาซี องค์การนี้รับผิดชอบโครงการวิศวกรรมหลากหลายรูปแบบ ทั้งในประเทศเยอรมนีช่วงก่อนสงครามโลกครั้งที่สอง และในประเทศเยอรมนีกับดินแดนที่ถูกยึดครองในประเทศฝรั่งเศสและสหภาพโซเวียตช่วงเกิดสงครามแล้ว องค์การมีชื่อเสียงด้านลบเพราะใช้แรงงานเกณฑ์ นอกจากนี้ ในช่วงปี ค.ศ. 1943–45 อันเป็นระยะสุดท้ายของจักรวรรดิไรซ์ที่สาม องค์การยังเป็นผู้บริหารการก่อสร้างค่ายกักกันทั้งหมดเพื่อจัดหาแรงงานเกณฑ์ให้แก่อุตสาหกรรม
เท็ด แนสมิธ
เท็ด แนสมิธ (Ted Nasmith) เป็นศิลปินนักวาดภาพชาวแคนาดา มีชื่อเสียงจากการวาดภาพประกอบผลงานวรรณกรรมต่าง ๆ ของเจ. อาร์. อาร์. โทลคีนในปกรณัมชุดมิดเดิลเอิร์ธ ได้แก่ ซิลมาริลลิออน ลอร์ดออฟเดอะริงส์ และ เดอะฮอบบิท
แนสมิธเกิดในช่วงกลางคริสต์ทศวรรษ 1950 (ไม่ทราบวันเกิดแน่นอน) ที่เมืองออนตาริโอ ประเทศแคนาดา เป็นบุตรชายของนายทหารอากาศแคนาดา ดังนั้นชีวิตในช่วงแรกของแนสมิธจึงต้องโยกย้ายที่อยู่บ่อย ๆ เนื่องจากการงานอาชีพของพ่อ เขาต้องย้ายไปประเทศต่าง ๆ หลายแห่ง เช่น ฝรั่งเศส จนเมื่อแนสมิธย่างเข้าสู่วัยรุ่น จึงค่อยกลับมาอยู่ที่เมืองโตรอนโต
ครอบครัวของแนสมิธสนับสนุนให้เขาเข้าเรียนหลักสูตรด้านพาณิชย์ศิลป์ (Commercial Arts) ปี ค.ศ. 1972 แนสมิธได้ส่งภาพถ่ายผลงานวาดภาพของเขาจำนวนหนึ่งไปให้แก่โทลคีน ไม่กี่สัปดาห์ต่อมาเขาได้รับจดหมายตอบจากโทลคีนกล่าวชมเชยผลงานของเขา และให้ความเห็นเพิ่มเติมว่าบิลโบ แบ๊กกิ้นส์ ดูเด็กไปสักหน่อย การตอบจดหมายของโทลคีนครั้งนี้ทำให้หนุ่มน้อยแนสมิธในเวลานั้นมีความมั่นใจขึ้นอย่างมาก และทุ่มเทความตั้งใจในการตีความและสร้างงานศิลป์จากวรรณกรรมของโทลคีน
ผลงานของแนสมิธค่อนข้างจะเป็นแนวทางแบบ Luminism และวิคตอเรียนนีโอคลาสสิค ในเวลาต่อมาผลงานของเขาก็โดดเด่นเตะตาเหล่าสำนักพิมพ์ผู้ตีพิมพ์ผลงานของโทลคีน และได้นำผลงานของเขาไปพิมพ์ใน Tolkien Calendar เมื่อปี ค.ศ. 1987 หลังจากนั้นผลงานของเขาก็ได้บรรจุอยู่ในปฏิทินโทลคีนทุกปี และมีหลายปีที่มีการพิมพ์ปฏิทินรวมภาพผลงานของเขาแต่เพียงผู้เดียว (คือ ค.ศ. 1990, 2002, 2003, 2004 และ 2009)
เดือนตุลาคม ค.ศ. 1996 แนสมิธได้รับการทาบทามจากสำนักพิมพ์ให้วาดภาพประกอบแก่หนังสือ ซิลมาริลลิออน ฉบับพิมพ์ภาพประกอบ เป็นช่วงเวลาที่แนสมิธได้ทำงานร่วมกับ คริสโตเฟอร์ โทลคีน จนสนิทสนมกัน ซิลมาริลลิออนฉบับพิมพ์ภาพประกอบวางจำหน่ายในปี ค.ศ. 1998 ต่อมาในปี 2004 ได้ออกฉบับปรับปรุงครั้งที่สองและเพิ่มเติมภาพวาดของแนสมิธอีกหลายภาพ
ต้นปี ค.ศ. 1999 ผู้แทนของปีเตอร์ แจ็คสัน และนิวไลน์ ซีนีม่า ได้เชิญให้แนสมิธเข้าร่วมงานเป็นนักออกแบบศิลป์สำหรับภาพยนตร์ไตรภาคลอร์ดออฟเดอะริงส์ ร่วมกับ อลัน ลี และ จอห์น ฮาว แนสมิธไตร่ตรองอยู่นาน ในที่สุดก็ตอบปฏิเสธไปเนื่องจากเขาต้องการคงความเป็นศิลปินอิสระและไม่ต้องการไปอยู่ไกลถึงนิวซีแลนด์เป็นเวลานาน ๆ
แนสมิธได้รับยกย่องว่าเป็นนักวิชาการผู้เชี่ยวชาญวรรณกรรมของโทลคีนคนหนึ่ง ทั้งทางด้านประวัติศาสตร์ ตำนานปรัมปรา ศาสนา และด้านอื่น ๆ เขายังเป็นสมาชิกคนสำคัญขององค์กรที่เกี่ยวข้องกับวรรณกรรมของโทลคีนหลายแห่ง เช่น Tolkien Society, the Mythopoeic Society, และ Mensa's Beyond Bree
นอกจากนี้ แนสมิธยังเป็นนักดนตรี เขาเป็นนักกีตาร์ และนักร้องระดับเสียงเทเนอร์ ผลงานดนตรีของเขาส่วนมากก็ได้รับแรงบันดาลใจมาจากงานเขียนของโทลคีน อัลบัมแรกของเขาที่ทำออกจำหน่าย คือ The Hidden Door: Songs in the Key of Enchantment ออกวางแผงในปี ค.ศ. 2007 เขายังได้เข้าร่วมโครงการดนตรีที่ชื่อว่า Beren and Lúthien: A Song Cycle ร่วมกับเพื่อนของเขา คือ อเล็กซ์ ลิวอิส และยังเป็นเพื่อนสนิทกับนักดนตรีผู้ก่อตั้งกลุ่ม โทลคีน เอนเซมเบิล ด้วย
กาลิบ ยาฟารอฟ
กาลิบ มูซา โอกลู ยาฟารอฟ (Galib Musa oglu Jafarov; Qalib Musa oğlu Cəfərov) เกิดเมื่อ 9 พฤษภาคม พ.ศ. 2521 ที่จังหวัดอักโตเบ เป็นนักมวยสากลสมัครเล่นชาวคาซัคสถานที่มีเชื้อสายอาเซอร์ไบจาน ได้เหรียญทองมวยสากลสมัครเล่นชิงแชมป์โลกเมื่อ พ.ศ. 2546 ในรุ่นเฟเธอร์เวท
เจสเปอร์ ลังเบิร์ก
เจสเปอร์ ลังเบิร์ก (เกิดเมื่อวันที่ 20 ตุลาคม ค.ศ. 1940 – เสียชีวิตเมื่อวันที่ 29 มิถุนายน ค.ศ. 2019 ) เป็นนักแสดงภาพยนตร์ชายจากประเทศเดนมาร์ก ลังเบิร์กแสดงภาพยนตร์มากถึง 50 เรื่อง ตั้งแต่ปี ค.ศ. 1965 จนถึงปี ค.ศ. 2012
โผงเผง
โผงเผง อยู่ในวงศ์ Fabaceae ภาษากะเหรี่ยงเรียก หน่อทอแมหรือนากี่เคอะ เป็นไม้ล้มลุก มีขนทั่วลำต้น มีกลิ่นเหม็นเอียน ใบประกอบ ดอกช่อ ดอกย่อยเป็นดอกสมบูรณ์เพศ กลีบบดอกสีเหลือง เกสรตัวผู้ 10 อัน ผลเป็นฝักโค้ง มีขนปกคลุมหนาแน่น เมล็ดจำนวนมาก สีแดงเข้ม ชาวกะเหรี่ยงนำเมล็ดแก่นำไปคั่วไฟอ่อน แล้วนำมาต้มกับน้ำ ใช้ดื่มเป็นน้ำชา มีกลิ่นหอม
โพลาไรเซชัน
โพลาไรเซชัน (Polarization) ปรากฏการณ์การแทรกสอดและการเลี้ยวเบนของแสง แสดงสมบัติความเป็นคลื่นของแสง แต่ไม่สามารถสรุปได้ว่าแสงเป็นคลื่นตามยาว หรือ คลื่นตามขวาง สำหรับปรากฏการณ์ที่แสดงให้เห็นว่า แสงเป็นคลื่นตามขวาง คือ ปรากฏการณ์ โพลาไรเซชัน ทั้งนี้เนื่องจากคลื่นตามยาวจะไม่แสดงปรากฏการณ์นี้
แสงเป็นคลื่นแม่เหล็กไฟฟ้า และเป็นคลื่นตามขวาง ประกอบด้วยสนามไฟฟ้าและสนามแม่เหล็กที่สั่นตั้งฉากกันในระนาบที่ตั้งฉากกับทิศการแผ่ของคลื่น  ทิศการสั่นของสนามไฟฟ้า Ḕ กำหนดให้เป็นทิศของโพลาไรเซชัน  แสงธรรมดาที่ไม่โพลาไรส์ (unpolarized light) ประกอบด้วยเวกเตอร์ของสนามไฟฟ้าที่สั่นในทุกทิศทาง และอยู่บนระนาบที่ตั้งฉากกับทิศทางการแผ่ของคลื่น  แสงโพลาไรส์ (polarized light) จะประกอบด้วยสนามไฟฟ้า ซึ่งสั่นในแนวใดแนวหนึ่งเท่านั่น เช่น ในแนวดิ่ง แนวราบ เป็นต้น
แสงหรือรังสีแม่เหล็กไฟฟ้าอื่น ๆ จากหลายแหล่งเช่นดวงอาทิตย์เปลวไฟและหลอดไส้ประกอบด้วยรถไฟคลื่นสั้นที่มีส่วนผสมของโพลาไรเซชันเท่ากัน สิ่งนี้เรียกว่าแสงโพลาไรซ์ แสงโพลาไรซ์สามารถผลิตได้โดยการส่งผ่านแสงโพลาไรซ์ผ่านโพลาไรเซอร์ซึ่งช่วยให้คลื่นของโพลาไรซ์เพียงเส้นเดียวผ่านได้ วัสดุทางแสงที่พบมากที่สุด (เช่นแก้ว) เป็นไอโซโทรปิกและไม่มีผลต่อการโพลาไรเซชันของแสงที่ผ่านพวกมัน อย่างไรก็ตามวัสดุบางอย่าง - ผู้ที่แสดง birefringence, dichroism หรือกิจกรรมแสง - สามารถเปลี่ยนโพลาไรซ์ของแสง บางส่วนของสิ่งเหล่านี้ถูกใช้เพื่อสร้างตัวกรองโพลาไรซ์ แสงก็มีขั้วบางส่วนเมื่อมันสะท้อนจากพื้นผิว
ตามกลศาสตร์ควอนตัมคลื่นแม่เหล็กไฟฟ้าสามารถถูกมองว่าเป็นลำอนุภาคที่เรียกว่าโฟตอน เมื่อมองด้วยวิธีนี้โพลาไรเซชันของคลื่นแม่เหล็กไฟฟ้าจะถูกกำหนดโดยสมบัติเชิงกลของโฟตอนของโฟตอนที่เรียกว่าการหมุน โฟตอนมีหนึ่งในสองสปินที่เป็นไปได้: มันสามารถหมุนในความรู้สึกมือขวาหรือมือซ้ายเกี่ยวกับทิศทางของการเดินทาง คลื่นแม่เหล็กไฟฟ้าโพลาไรซ์แบบวงกลมประกอบด้วยโฟตอนที่มีการหมุนเพียงหนึ่งประเภทไม่ว่าจะทางขวาหรือซ้าย คลื่นโพลาไรซ์เชิงเส้นประกอบด้วยโฟตอนที่อยู่ในสถานะซ้อนด้านขวาและซ้ายของโพลาไรซ์แบบวงกลมโดยมีแอมพลิจูดและเฟสเท่ากันเพื่อให้การแกว่งในระนาบนั้น
โพลาไรเซชันโดยการสะท้อน
เมื่อแสงไม่โพลาไรส์ตกกระทบผิวตัวกลาง แสงที่สะท้อนอาจจะเป็นแสงไม่โพลาไรส์ หรือ แสงโพลาไรส์ก็ได้ ขึ้นกับมุมตกกระทบ สำหรับมุมตกกระทบ 0 องศา หรือ 90 องศา แสงสะท้อนจะเป็นแสงไม่โพลาไรส์ แต่จากการทดลองพบว่าที่มุมตกกระทบค่าหนึ่ง แสงสะท้อนจะเป็นแสงโพลาไรส์สมบูรณ์
โพลาไรเซชันโดยการหักเห
วัสดุบางชนิด เช่น แคลไซท์หรือควอทซ์ มีคุณสมบัติที่เรียกว่า Birefringent คือมีค่าดัชนีหักเห 2 ค่า เนื่องจากแสงเคลื่อนที่ด้วยความเร็วไม่เท่ากันในแต่ละทิศทางของผลึก เมื่อฉายแสงที่ไม่โพลาไรส์เข้าสู่ผลึกของวัสดุเหล่านี้ แสงที่หักเหออกมาจึงเป็นลำแสงโพลาไรส์ ซึ่งต่างก็เป็นแสงโพลาไรส์ทั้งคู่ โดยมีทิศของโพลาไรเซชัน
เมื่อแสงผ่านเข้าไปในแก้ว แสงจะเคลื่อนที่ด้วยอัตราเร็วเท่ากันทุกทิศทาง เพราะแก้วมีดรรชนีหักเหเพียงค่าเดียว แต่เมื่อแสงผ่านเข้าไปในผลึกแคลไซต์หรือควอตซ์ แสงจะมีอัตราเร็วไม่เท่ากันทุกทิศทาง ด้วยเหตุนี้แสงที่ผ่านแคลไซต์จึงหักเหออกเป็น 2 แนว (double diffraction หรือ birefringence) ดังรูป 18.22 รังสีหักเหทั้งสองแนวเป็นแสงโพลาไรส์ โดยมีสนามไฟฟ้าของรังสีหักเหแต่ละรังสีตั้งฉากกัน ซึ่งแสดงด้วยลูกศรและจุด รังสีที่แทนด้วยจุด เรียกว่า รังสีธรรมดา (ordinary ray) มีอัตราเร็วเท่ากันทุกทิศทาง รังสีที่แทนด้วยลูกศร เรียกว่า รังสีพิเศษ (extraordinary ray) มีอัตราเร็วในผลึกต่างกันในทิศที่ต่างกัน
โพลาไรเซชันโดยการกระเจิงของแสง
เมื่อแม่เหล็กไฟฟ้าตกกระทบอนุภาค เช่น ก๊าซ หรืออิเล็กตรอนในโมเลกุลของตัวกลาง อนุภาคจะดูดกลืนพลังงานจากคลื่นแม่เหล็กไฟฟ้า แล้วแผ่คลื่นแม่เหล็กไฟฟ้าออกมาทุกทิศทาง ปรากฏการณ์นี้ เรียกว่า การกระเจิง (scattering)
เมื่อแสงอาทิตย์ผ่านเข้ามาในบรรยากาศของโลกแสงจะกระทบโมเลกุลของอากาศหรืออนุภาคในบรรยากาศอิเล็กตรอนในโมเลกุลจะดูดกลืนแสงที่ตกกระทบนั้นและจะปลดปล่อยแสงนั้นออกมาอีกครั้งหนึ่งในทุกทิศทาง ปรากฏการณ์นี้เรียกว่าการกระเจิงของแสง ซึ่งได้ศึกษามาแล้วในบทเรียนเรื่องแสงโดยศึกษาผลของการกระเจิงที่ทำให้เห็นท้องฟ้าเป็นสีต่างๆ
คลื่นแม่เหล็กไฟฟ้า
คลื่นแม่เหล็กไฟฟ้า (เช่นแสง) การเดินทางในพื้นที่ว่างหรือสื่อไอโซโทรปิกแบบไม่ทำให้เป็นเนื้อเดียวกันมีการอธิบายอย่างเหมาะสมว่าเป็นคลื่นตามขวางซึ่งหมายความว่าเวกเตอร์สนามไฟฟ้า E ของคลื่นแม่เหล็กไฟฟ้าและสนามแม่เหล็ก H อยู่ในทิศทางตั้งฉากกับ "ถึง) ทิศทางของการแพร่กระจายคลื่น; E และ H ตั้งฉากกันเช่นกัน ตามแบบแผนทิศทาง "โพลาไรเซชัน" ของคลื่นแม่เหล็กไฟฟ้าจะถูกกำหนดโดยเวกเตอร์สนามไฟฟ้า พิจารณาคลื่นระนาบ monochromatic ของความถี่แสง f (แสงของความยาวคลื่นสูญญากาศλมีความถี่ของ f = c / λโดยที่ c คือความเร็วของแสง) ให้เราใช้ทิศทางของการแพร่กระจายเป็นแกน z การเป็นคลื่นตามขวางคลื่นสนาม E และ H จะต้องมีส่วนประกอบในทิศทาง x และ y เท่านั้นในขณะที่ Ez = Hz = 0 โดยใช้สัญลักษณ์ที่ซับซ้อน (หรือเฟสเซอร์), สนามไฟฟ้าและสนามแม่เหล็กทางกายภาพทันทีจะได้รับจากส่วนที่แท้จริงของ ปริมาณที่ซับซ้อนที่เกิดขึ้นในสมการต่อไปนี้ ในฐานะที่เป็นฟังก์ชันของเวลา t และตำแหน่งเชิงพื้นที่ z (เนื่องจากคลื่นระนาบในทิศทาง + z ฟิลด์จะไม่มีการพึ่งพา x หรือ y)
คลื่นแม่เหล็กไฟฟ้า (Electromagnetic Radiation (EM radiation หรือ EMR)) เป็นคลื่นชนิดหนึ่งที่ไม่ต้องใช้ตัวกลางในการเคลื่อนที่ เช่นคลื่นวิทยุ (Radio waves) คลื่นไมโครเวฟ (Microwaves)
ปัจจุบันมีการใช้คลื่นแม่เหล็กไฟฟ้าในหลาย ๆ ด้าน เช่น การติดต่อสื่อสาร (มือถือ โทรทัศน์ วิทยุ เรดาร์ ใยแก้วนำแสง) ทางการแพทย์ (รังสีเอกซ์) การทำอาหาร (คลื่นไมโครเวฟ) การควบคุมรีโมท (รังสีอินฟราเรด)
คุณสมบัติของคลื่นแม่เหล็กไฟฟ้าคือเป็นคลื่นที่เกิดจากคลื่นไฟฟ้าและคลื่นแม่เหล็กตั้งฉากกันและเคลื่อนที่ไปยังทิศทางเดียวกัน คลื่นแม่เหล็กไฟฟ้าสามารถเดินทางได้ด้วยความเร็ว 299,792,458 เมตร/วินาที หรือเทียบเท่ากับความเร็วแสง
คลื่นแม่เหล็กไฟฟ้า เกิดจากการรบกวนทางแม่เหล็กไฟฟ้า (Electromagnetic disturbance) โดยการทำให้สนามไฟฟ้าหรือสนามแม่เหล็กมีการเปลี่ยนแปลง เมื่อสนามไฟฟ้ามีการเปลี่ยนแปลงจะเหนี่ยวนำให้เกิดสนามแม่เหล็ก หรือถ้าสนามแม่เหล็กมีการเปลี่ยนแปลงก็จะเหนี่ยวนำให้เกิดสนามไฟฟ้า
การสะท้อนกลับแบบพิเศษ
นอกเหนือจากการเกิด birefringence และ dichroism ในสื่อเพิ่มเติมแล้วผลกระทบโพลาไรซ์ที่อธิบายโดยใช้เมทริกซ์โจนส์ยังสามารถเกิดขึ้นได้ที่อินเตอร์เฟซ (สะท้อนแสง) ระหว่างวัสดุสองชนิดของดัชนีการหักเหของแสงที่แตกต่างกัน ผลกระทบเหล่านี้ได้รับการปฏิบัติโดยสมการเฟรสเน ส่วนหนึ่งของคลื่นถูกส่งผ่านและมีการสะท้อนบางส่วน; สำหรับวัสดุที่กำหนดสัดส่วนเหล่านั้น (และเฟสของการสะท้อนกลับ) ขึ้นอยู่กับมุมของการตกกระทบและแตกต่างกันสำหรับโพลาไรซ์ s และ p ดังนั้นสถานะโพลาไรซ์ของแสงสะท้อน (แม้ว่าจะไม่ได้โพลาไรซ์ในตอนแรก) จะเปลี่ยนไป
สแต็กของแผ่นที่มุมเบียร์ไปยังลำแสงสะท้อนออกจากเศษเสี้ยวของแสงโพลาไรซ์ s ในแต่ละพื้นผิวทิ้งไว้ (หลังจากแผ่นเปลือกโลกหลายแผ่น) เป็นลำแสงโพลาไรซ์ส่วนใหญ่ แสงใด ๆ ที่กระทบพื้นผิวในมุมพิเศษของอุบัติการณ์ที่รู้จักกันในมุมของเบียร์ซึ่งค่าสัมประสิทธิ์การสะท้อนของโพลาไรเซชัน p เป็นศูนย์จะถูกสะท้อนด้วย s-polarization ที่เหลือเท่านั้น หลักการนี้ใช้ใน "โพลาไรเซอร์เพลทโพลาไรเซอร์" (ดูรูป) ซึ่งส่วนหนึ่งของโพลาไรเซชันจะถูกลบออกโดยการสะท้อนกลับที่พื้นผิวมุมเบียร์แต่ละแห่งทำให้เหลือเพียงขั้วโพลาไรซ์ ค่าสัมประสิทธิ์การสะท้อนที่น้อยกว่าโดยทั่วไปของโพลาไรเซชัน p ก็เป็นพื้นฐานของแว่นกันแดดโพลาไรซ์ โดยการปิดกั้นโพลาไรเซชัน s (แนวนอน) แสงจ้าส่วนใหญ่เนื่องจากการสะท้อนจากถนนเปียกเช่นถูกลบออก ในกรณีพิเศษที่สำคัญของการสะท้อนที่อุบัติการณ์ปกติ (ไม่เกี่ยวข้องกับวัสดุแอนไอโซโทรปิก) ไม่มีโพลาไรซ์เฉพาะหรือ p ทั้งองค์ประกอบโพลาไรเซชัน x และ y นั้นสะท้อนเหมือนกันดังนั้นโพลาไรเซชันของคลื่นที่สะท้อนนั้นก็เหมือนกับของคลื่นที่ตกกระทบ อย่างไรก็ตามในกรณีของโพลาไรเซชันแบบวงกลม (หรือรูปไข่) ความถนัดของสถานะโพลาไรเซชันจึงกลับด้านเนื่องจากการประชุมนี้ถูกระบุสัมพันธ์กับทิศทางของการแพร่กระจาย การหมุนเป็นวงกลมของสนามไฟฟ้ารอบแกน x-y ที่เรียกว่า "ถนัดขวา" สำหรับคลื่นในทิศทาง + z คือ "ถนัดมือซ้าย" สำหรับคลื่นในทิศทาง -z แต่ในกรณีทั่วไปของการสะท้อนที่มุมที่ไม่ใช่ศูนย์ของการเกิดอุบัติเหตุจะไม่สามารถทำการสรุปทั่วไปได้ ตัวอย่างเช่นแสงโพลาไรซ์แบบวงกลมขวาสะท้อนจากพื้นผิวอิเล็กทริกที่มุมแทะเล็มจะยังคงเป็นโพลาไรซ์ทางขวา (แต่เป็นรูปไข่) แสงโพลาไรซ์เชิงเส้นที่สะท้อนจากโลหะที่มีการเกิดที่ไม่ปกติจะกลายเป็นโพลาไรซ์วงรี กรณีเหล่านี้ได้รับการจัดการโดยใช้เวกเตอร์โจนส์ที่ดำเนินการโดยสัมประสิทธิ์เฟรสเนลที่แตกต่างกันสำหรับองค์ประกอบโพลาไรเซชัน s และ p
โพลาไรซ์ท้องฟ้าและการถ่ายภาพ
โพลาไรซ์ท้องฟ้าถูกใช้สำหรับการวางแนวในการนำทาง เข็มทิศท้องฟ้า Pfund ถูกนำมาใช้ในปี 1950 เมื่อมีการนำทางใกล้กับเสาของสนามแม่เหล็กของโลกเมื่อไม่สามารถมองเห็นดวงอาทิตย์และดวงดาว (เช่นภายใต้เมฆในเวลากลางวันหรือสนธยา) มันได้รับการเสนอชื่อแย้งว่าพวกไวกิ้งใช้อุปกรณ์ที่คล้ายกัน ("sunstone") ในการเดินทางข้ามมหาสมุทรแอตแลนติกเหนือในศตวรรษที่ 9 ถึง 11 ก่อนการมาถึงของเข็มทิศแม่เหล็กจากเอเชียถึงยุโรปในศตวรรษที่ 12. ที่เกี่ยวข้องกับเข็มทิศท้องฟ้าคือ "นาฬิกาขั้วโลก" ซึ่งประดิษฐ์โดย Charles Wheatstone ในปลายศตวรรษที่ 19
เทคโนโลยีการแสดงผล
ในแง่ที่แตกต่างกันอย่างสิ้นเชิงการเข้ารหัสโพลาไรเซชันได้กลายเป็นวิธีการชั้นนำ (แต่ไม่ใช่ แต่เพียงผู้เดียว) ในการส่งภาพแยกจากกันไปทางซ้ายและตาขวา สิ่งนี้เกี่ยวข้องกับภาพที่แยกต่างหากสำหรับดวงตาแต่ละข้างไม่ว่าจะฉายจากเครื่องฉายสองเครื่องที่แตกต่างกันโดยมีฟิลเตอร์โพลาไรซ์เชิงออร์โธโพกอนเซอร์หรือโดยทั่วไปจากเครื่องฉายเดี่ยวที่มีโพลาไรซ์ แว่นตา 3D โพลาไรซ์พร้อมตัวกรองโพลาไรซ์ที่เหมาะสมช่วยให้มั่นใจว่าแต่ละตาได้รับเฉพาะภาพที่ต้องการ ในอดีตระบบดังกล่าวใช้การเข้ารหัสโพลาไรเซชันเชิงเส้นเนื่องจากมีราคาไม่แพงและให้การแยกที่ดี อย่างไรก็ตามการโพลาไรซ์แบบวงกลมทำให้การแยกภาพสองภาพไม่ตอบสนองต่อการเอียงศีรษะและใช้กันอย่างแพร่หลายในการจัดนิทรรศการภาพยนตร์ 3 มิติในปัจจุบันเช่นระบบจาก RealD ฉายภาพดังกล่าวต้องใช้หน้าจอที่รักษาโพลาไรซ์ของแสงที่ฉายเมื่อดูในการสะท้อน (เช่นหน้าจอสีเงิน); หน้าจอการฉายภาพกระจายแสงสีขาวปกติทำให้เกิดการสลับขั้วของภาพที่ฉายทำให้ไม่เหมาะกับแอปพลิเคชันนี้
แม้ว่าตอนนี้ล้าสมัยคอมพิวเตอร์ CRT แสดงความเดือดร้อนจากการสะท้อนจากซองจดหมายแก้วทำให้แสงจ้าจากไฟห้องและความคมชัดไม่ดีดังนั้น มีการใช้วิธีแก้ปัญหาการสะท้อนแสงหลายวิธีเพื่อแก้ไขปัญหานี้ วิธีการหนึ่งที่ใช้หลักการของการสะท้อนของแสงโพลาไรซ์แบบวงกลม ฟิลเตอร์โพลาไรซ์แบบวงกลมที่ด้านหน้าของหน้าจอช่วยให้สามารถส่งสัญญาณแสงของห้องโพลาไรซ์แบบวงกลมที่ถูกต้องเท่านั้น ตอนนี้แสงโพลาไรซ์แบบวงกลมขวา (ขึ้นอยู่กับแบบแผนที่ใช้) มีทิศทางของสนามไฟฟ้า (และแม่เหล็ก) หมุนตามเข็มนาฬิกาขณะที่แพร่กระจายในทิศทาง + z เมื่อสะท้อนสนามยังคงมีทิศทางการหมุนเหมือนกัน แต่ตอนนี้การแพร่กระจายอยู่ในทิศทาง −z ทำให้คลื่นที่สะท้อนกลับถูกทิ้งไว้เป็นวงกลม ด้วยฟิลเตอร์โพลาไรเซชันแบบวงกลมที่ถูกต้องวางอยู่ด้านหน้าของกระจกสะท้อนแสงที่ไม่ต้องการซึ่งสะท้อนออกมาจากกระจกจะอยู่ในสถานะโพลาไรเซชันมากซึ่งถูกบล็อกโดยฟิลเตอร์ดังกล่าวเพื่อขจัดปัญหาการสะท้อนกลับ การย้อนกลับของโพลาไรซ์แบบวงกลมในการสะท้อนและการกำจัดของการสะท้อนแสงในลักษณะนี้สามารถสังเกตได้ง่ายโดยมองในกระจกขณะที่สวมแว่นตาภาพยนตร์ 3 มิติซึ่งใช้ขั้ววงกลมแบบซ้าย - ขวา ปิดตาข้างหนึ่งดวงตาอีกข้างจะเห็นภาพสะท้อนที่มองไม่เห็น เลนส์นั้นจะเป็นสีดำ อย่างไรก็ตามเลนส์อื่น ๆ (ของตาปิด) จะมีโพลาไรซ์แบบวงกลมที่ถูกต้องทำให้ตาที่เปิดปิดมองเห็นได้ง่าย
อ้างอิง
https://sites.google.com/site/pmtech20001401/bth-thi-9-khlun-mae-helk
https://sites.google.com/site/sutharatnumber21/bth-thi4/4-5pho-la-ri-se-san-khxng-khlunmaehelkfifa
Friend Zone ระวัง..สิ้นสุดทางเพื่อน
Friend Zone ระวัง..สิ้นสุดทางเพื่อน (Friend Zone) เป็นภาพยนตร์ไทยแนวโรแมนติก-คอมเมดี้ ร่วมเขียนบทและกำกับโดย ชยนพ บุญประกอบ ว่าด้วยเรื่องราวของคนสองคนที่เป็นเพื่อนสนิทกัน แต่ฝ่ายชายนั้นกลับอยากเป็นมากกว่าเพื่อน
ภาพยนตร์เรื่องดังกล่าวผลิตโดยจอกว้างฟิล์ม และจัดจำหน่ายโดยจีดีเอช ห้าห้าเก้า นำแสดงโดย ณภัทร เสียงสมบุญ และ พิมพ์ชนก ลือวิเศษไพบูลย์ มีกำหนดเข้าฉายอย่างเป็นทางการในวันที่ 14 กุมภาพันธ์ พ.ศ. 2562
Friend Zone ระวัง..สิ้นสุดทางเพื่อน เป็นภาพยนตร์ไทยที่ทำรายได้เป็นอันดับ 2 ประจำปี พ.ศ. 2562 (รองจาก ตุ๊ดซี่ส์ แอนด์ เดอะเฟค) โดยทำรายได้ 134 ล้านบาท
เนื้อเรื่อง
ในโลกใบนี้มีความสัมพันธ์รูปแบบหนึ่ง ที่เมื่อติดเข้าไปแล้ว จะถอยหลังก็ทำไม่ได้ จะก้าวต่อไปก็ไปไม่ถึง นั่นคือความสัมพันธ์แบบ "Friend Zone" เช่นเดียวกับ ปาล์ม (ณภัทร เสียงสมบุญ) ที่ติดอยู่ใน Friend Zone ของ กิ๊ง (พิมพ์ชนก ลือวิเศษไพบูลย์) มานานกว่า 10 ปี จนทำให้ท้อใจไปแล้ว โชคดีที่ในงานแต่งงานของ พี่จุ๊ (ปาณิสรา อารยะสกุล) ปาล์มได้พบกับแก๊งเฟรนด์โซน และได้ระบายความใจในเรื่องนี้จนหมดเปลือก
ปาล์ม และ กิ๊ง เป็นเพื่อนสนิทกันตั้งแต่ชั้นมัธยมปลาย มีอะไรมักจะพูดด้วยกันหมด แต่แล้ววันหนึ่งกิ๊งตัดสินใจแอบสะกดรอยตามพ่อจนได้รู้ว่าที่พ่อหายไปหลายวัน พ่อไม่ได้ไปทำงานที่ชลบุรี แต่หนีขึ้นไปหาภรรยาใหม่ถึงเชียงใหม่ กิ๊งเสียใจมากกับเหตุการณ์ที่เกิดขึ้น ปาล์มก็ได้แต่พยายามปลอบกิ๊งมาตลอดทาง จนได้สารภาพรักกับกิ๊งในที่สุด กิ๊งยังทำใจไม่ได้เลยเลิกคบปาล์มไปนานจนจบชั้นมัธยมปลาย กิ๊งกลับมาหาปาล์มอีกครั้งพร้อมกับบอกว่า "เป็นเพื่อนกันก็ดีอยู่แล้ว" พร้อมเปิดตัวแฟนใหม่ ทำให้ปาล์มทำตัวไม่ถูกนับแต่นั้น
แต่แล้วในปี 2018 กิ๊งก็ผิดคำพูดตัวเอง เพราะกิ๊งไปตกลงเป็นแฟนกับ เท็ด (เจสัน ยัง) ทำเอาปาล์มทำตัวไม่ถูกเหมือนที่เคย แต่รอบนี้ปาล์มตัดสินใจล้ำเส้นความเป็นเพื่อน เดินหน้ารุกกิ๊งจนกิ๊งตกใจ แต่แล้วไม่นานนัก กิ๊งเริ่มสงสัยในความสัมพันธ์ระหว่างเธอกับเท็ด เมื่อเธอรับงานทำเพลง คิดมาก ฉบับอาเซียน และเท็ดต้องบินไปคุมการอัดเสียงถึงต่างประเทศตามลำพัง กิ๊งจึงลงทุนบินตามเท็ดไปเพื่อสืบว่าเท็ดแอบคบชู้กับใครอยู่ โดยมีปาล์มคอยตามไปเป็นเพื่อน และแล้วกิ๊งก็ได้รู้ว่าเท็ดแอบพาสาวขึ้นโรงแรมโดยไม่ยอมรับสายโทรศัพท์ของตน แต่เลือกรับสายโทรศัพท์ของปาล์มที่โทรเข้าไปแทน เหตุการณ์นี้ทำกิ๊งเสียใจมากจนปาล์มต้องพาไปเยียวยาหัวใจที่กระบี่ตามลำพัง
ที่งานแต่งงาน แก๊งเฟรนด์โซนเข้าใจปาล์มทุกอย่าง และได้แต่ถามว่าปาล์มทนมาได้ยังไงตั้ง 10 ปี จนกิ๊งเข้ามาทัก ทั้งแก๊งเลยขอให้กิ๊งปล่อยปาล์มไป ให้ปาล์มหลุดจากเฟรนด์โซนไปหาคนที่ดี แต่กิ๊งบอกว่าวันนี้ ปาล์มและกิ๊ง เป็นสามี-ภรรยากันแล้ว เพราะเธอเองก็เสียใจที่ไม่มีปาล์มในชีวิต เธอจึงตามไปง้อปาล์มจนปาล์มใจอ่อน ยอมกลับมาคบกับเธอ และไปดูแสงเหนือด้วยกันในที่สุด
งานสร้าง
ในปี 2558 เก้ง-จิระ มะลิกุล และ วรรณ-วรรณฤดี พงษ์สิทธิศักดิ์ โปรดิวเซอร์ของบริษัทจีดีเอชได้เปิดการฝึกงานเขียนบท หมู-ชยนพ บุญประกอบ เห็นโอกาสจึงขอลงสมัครไปฝึกเขียนบทด้วย วันหนึ่ง ชยนพได้นำเรื่องราวเฟรนด์โซนจากเรื่องจริงของตัวเองมาเป็นการบ้านไปส่งให้จิระ ซึ่งจิระชอบงานของชยนพมาก จึงขอให้ชยนพเอาไปสร้างเป็นภาพยนตร์อย่างเป็นทางการ
บทภาพยนตร์
ในตอนแรก ชยนพได้เรียกให้ แตง-ภัทรนาถ พิบูลย์สวัสดิ์ นักเขียนบทหน้าใหม่มาร่วมเขียนบทด้วย ซึ่งทั้งคู่ได้นำการบ้านบทความของชยนพมาเป็นโครงเรื่อง ผ่านไปเป็นเวลา 2 เดือน เป็ด-ทศพล ทิพย์ทินกร นักเขียนบทที่เคยร่วมเขียนบทให้ภาพยนตร์ของชยนพมาแล้วในเรื่อง ซักซี้ด ห่วยขั้นเทพ และ เมย์ไหน..ไฟแรงเฟร่อ ก็ได้มาร่วมเขียนบทด้วย ทำให้ภาพยนตร์เรื่องนี้กลายเป็นภาพยนตร์เรื่องที่ 3 ที่ชยนพและทศพลช่วยกันเขียนบท และบทภาพยนตร์ก็เสร็จสมบูรณ์หลังจากเริ่มเขียนกันไปเป็นเวลา 11 เดือน
เพลงประกอบภาพยนตร์
สำหรับเพลงบรรเลง ทางค่ายได้หัวลำโพงริดดิมมาทำเพลงประกอบให้ภาพยนตร์อีกครั้ง โดยมี วิชญ์ วัฒนศัพท์ เป็นผู้แต่งทำนองทั้งหมด สำหรับเพลงอื่นๆที่ไม่ใช่เพลงบรรเลงมีดังนี้
การประชาสัมพันธ์และการออกฉาย
ในวันที่ 27 สิงหาคม พ.ศ. 2561 จีดีเอชได้เปิดการถ่ายทอดสดบนเฟซบุ๊ก ในลักษณะของการแอบถ่ายจากห้องประชุมของบริษัท และตั้งชื่อวิดีโอดังกล่าวว่า "ดพรำก ผนื" (คำว่า "Friend Zone" ในลักษณะการพิมพ์ภาษาอังกฤษในขณะที่เลือกใช้ตัวอักษรภาษาไทย) ซึ่งวิดีโอดังกล่าวเป็นวิดีโอการประชุมแผนงานภาพยนตร์ในช่วงปี 2561 ถึงต้นปี 2562 โดยกล่าวถึงการทำรายได้และการประสบความสำเร็จของภาพยนตร์ น้อง.พี่.ที่รัก ของ วิทยา ทองอยู่ยง และเผยแผนการปล่อยภาพยนตร์ที่อยู่ในไปป์ไลน์ทั้งหมด 2 เรื่อง จาก 2 ผู้กำกับ คือ โฮมสเตย์ ของ ภาคภูมิ วงศ์ภูมิ และภาพยนตร์อีกหนึ่งเรื่องที่ยังไม่ระบุชื่ออย่างเป็นทางการ ของ ชยนพ บุญประกอบ โดยในวิดีโอนั้นได้มีการเผยถึงนักแสดงหลักคือ ณภัทร เสียงสมบุญ และ พิมพ์ชนก ลือวิเศษไพบูลย์ ที่จะมารับบทนำในเรื่อง ก่อนที่ผู้บริหารจะทำทีรู้ตัวว่าเปิดไลฟ์ทิ้งไว้และปิดไปก่อน
ต่อมาในวันที่ 12 ตุลาคม พ.ศ. 2561 จีดีเอช ได้ร่วมมือกับ นาดาวบางกอก จัดงานแถลงข่าว GDH X นาดาว Party นิ่งเป็นปรับ ขยับเป็นเปิด ณ พารากอนซีนีเพล็กซ์ ศูนย์การค้าสยามพารากอน เพื่อเปิดตัวโครงการใหม่ใน พ.ศ. 2562 อย่างเป็นทางการ ซึ่งภายในงานดังกล่าวก็ได้มีการเปิดตัวภาพยนตร์เรื่องนี้อย่างไม่เป็นทางการในชื่อ Friend Zone และกำหนดวันฉายอย่างเป็นทางการคือวันที่ 14 กุมภาพันธ์ พ.ศ. 2562 โดยภาพยนตร์เรื่องดังกล่าวจะเป็นแนวโรแมนติก คอมเมดี้ ตามทางถนัดของชยนพ และจะกล่าวถึงเรื่องของ "เพื่อน" และ "เส้นแบ่งระหว่างความเป็นเพื่อนกับความเป็นมากกว่าเพื่อน" เป็นหลัก จนกระทั่งในวันที่ 10 มกราคม พ.ศ. 2562 ภาพยนตร์เรื่องนี้มีความคืบหน้าอีกครั้ง โดยจีดีเอชได้เริ่มประชาสัมพันธ์ถึงภาพยนตร์ดังกล่าว และได้ปล่อยใบปิดภาพยนตร์อย่างเป็นทางการ 1 ใบ พร้อมเผยชื่อภาพยนตร์อย่างเป็นทางการคือ ระวัง..สิ้นสุดทางเพื่อน ซึ่งชื่อภาพยนตร์ดังกล่าวเป็นการล้อมาจากประโยคเตือนการสิ้นสุดทางเลื่อนอัตโนมัติภายในท่าอากาศยานสุวรรณภูมิซึ่งก็คือ ระวัง สิ้นสุดทางเลื่อน โดยเปลี่ยนคำว่า "เลื่อน" เป็นคำว่า "เพื่อน" เพื่อให้สอดคล้องกับเนื้อหาภาพยนตร์แทน
ภาพยนตร์เรื่องนี้มีการจัดงานเปิดตัวอย่างเป็นทางการเมื่อวันที่ 16 มกราคม พ.ศ. 2562 ณ ควอเทียร์ แกลอรี่ ศูนย์การค้าเอ็มควอเทียร์ พร้อมเปิดตัวนักแสดงหลักอีกหนึ่งคนคือ เจสัน ยัง ซึ่งจะมารับบทสำคัญที่ส่งผลต่อเนื้อเรื่องของภาพยนตร์ด้วย
Before Friend Zone
Before Friend Zone เป็นภาพยนตร์สั้น กำกับโดย ฐิติพงศ์ เกิดทองทวี นำแสดงโดย สุขพัฒน์ โล่ห์วัชรินทร์ และ อารักษ์ อมรศุภศิริ ดำเนินเรื่องก่อนเหตุการณ์ในภาพยนตร์หลัก ว่าด้วยเรื่องราวของชายหนุ่มที่กำลังจะสารภาพรักเพื่อนชายอีกคนผ่านฮาร์ดดิสก์ โดยภาพยนตร์เรื่องดังกล่าวได้เข้าฉายในโรงภาพยนตร์ที่ร่วมรายการชั่วคราวตั้งแต่วันที่ 14 มีนาคม พ.ศ. 2562 และปล่อยลงสื่อออนไลน์ในวันที่ 21 เดือนและปีเดียวกัน
นักแสดงในเรื่อง ประกอบไปด้วย
300
300 (สามร้อย) เป็นจำนวนธรรมชาติที่อยู่ถัดจาก 299 (สองร้อยเก้าสิบเก้า) และอยู่ก่อนหน้า 301 (สามร้อยเอ็ด)
พ.ศ. 2425
พุทธศักราช 2425 (นับแบบใหม่) ตรงกับคริสต์ศักราช 1882 เป็นปีปกติสุรทินที่วันแรกเป็นวันอาทิตย์ ตามปฏิทินเกรกอเรียน
รถไฟฟ้ามหานคร สายสีน้ำตาล
โครงการรถไฟฟ้าสายสีน้ำตาล (แคราย-ลำสาลี) เป็นโครงการศึกษาการดำเนินการระบบขนส่งมวลชนในพื้นที่กรุงเทพมหานครและปริมณฑล เพื่อบรรจุลงในแผนแม่บทโครงการระบบขนส่งมวลชนทางราง ในกรุงเทพมหานครและปริมณฑล ระยะที่สอง (M-Map Phase 2) โครงการได้รับการกำหนดให้ใช้ระบบรถไฟฟ้ารางเดี่ยวหรือรถไฟฟ้าโมโนเรล มีระยะทางทั้งสิ้น 21 กิโลเมตร โดยรถไฟฟ้าสายนี้จะเชื่อมต่อเมืองด้านฝั่งแคราย กับฝั่งเกษตร-นวมินทร์ที่มีอัตราการเติบโตสูงเข้าด้วยกัน และยังเป็นโครงข่ายสายรองเพื่อเชื่อมต่อกับโครงข่ายรถไฟฟ้าหลักอีก 4 เส้นทาง ได้แก่ รถไฟฟ้ามหานคร สายฉลองรัชธรรม รถไฟฟ้าชานเมือง สายธานีรัถยา รถไฟฟ้าบีทีเอส สายสุขุมวิท และรถไฟฟ้ามหานคร สายสีส้ม และโครงข่ายรองอีก 3 เส้นทาง ได้แก่ รถไฟฟ้ามหานคร สายสีชมพู รถไฟฟ้ามหานคร สายสีเหลือง และรถไฟฟ้าสายสีเทา ของกรุงเทพมหานคร
แนวเส้นทาง
แนวเส้นทางจะเริ่มต้นจากจุดเชื่อมต่อกับรถไฟฟ้ามหานคร สายสีม่วง และรถไฟฟ้าสายสีชมพู จากนั้นจะวิ่งตรงเข้าสู่ถนนงามวงศ์วาน ผ่าน ทางพิเศษศรีรัช แยกพงษ์เพชร เรือนจำพิเศษกรุงเทพมหานคร (คลองเปรม) โรงพยาบาลคลองเปรม เรือนจำกลางคลองเปรม แยกบางเขน เชื่อมต่อกับรถไฟฟ้าชานเมืองสายสีแดงเข้ม จากนั้นเบี่ยงซ้ายเข้าสู่พื้นที่มหาวิทยาลัยเกษตรศาสตร์ ตรงมาถึงแยกเกษตรแล้วเบี่ยงขวากลับเกาะกลางถนน เชื่อมกับรถไฟฟ้าบีทีเอส สายสุขุมวิท จากนั้นผ่านแยกเกษตรตรงมาบนถนนประเสริฐมนูกิจ และเบี่ยงทางออกจากกันเพื่อลดระดับไปอยู่ใต้ทางด่วนขั้นที่ 3 สายเหนือ ตอน N2 ผ่านจุดตัดทางพิเศษฉลองรัช ในอนาคตจะเชื่อมต่อกับรถไฟฟ้าสายสีเทา จากนั้นจะตรงไปแยกนวลจันทร์-นวมินทร์ แล้วเลี้ยวขวาเข้าถนนนวมินทร์ แล้วตรงไปตามแนวถนนนวมินทร์จนถึงแยกบางกะปิ แนวเส้นทางศึกษาจะแยกออกเป็นสองสายเพื่อสิ้นสุดที่บริเวณแยกลำสาลีที่เป็นจุดเชื่อมต่อรถไฟฟ้ามหานคร สายสีส้ม และรถไฟฟ้าสายสีเหลือง โดยในกรณีผู้ให้บริการเป็นบริษัทในเครือบีทีเอส กรุ๊ป โฮลดิ้งส์ หรือกิจการร่วมค้า บีเอสอาร์ แนวเส้นทางจะเลี้ยวขวาเข้าถนนลาดพร้าวก่อนยกระดับเหนือเส้นทางรถไฟฟ้าสายสีเหลืองที่จุดตัดถนนลาดพร้าว-ศรีนครินทร์ เพื่อสิ้นสุดเส้นทางที่สถานีแยกลำสาลีของรถไฟฟ้าสายสีเหลืองซึ่งจะปรับแบบให้เป็นสถานีร่วม แต่หากผู้ให้บริการไม่ใช่กลุ่มบีทีเอส หรือกิจการร่วมค้าบีเอสอาร์ แนวเส้นทางจะวิ่งตรงเข้าสู่ถนนพ่วงศิริและสิ้นสุดที่จุดตัดถนนรามคำแหงกับถนนพ่วงศิริ โดยเชื่อมต่อกับรถไฟฟ้ามหานคร สายสีส้มและรถไฟฟ้าสายสีเหลืองด้วยทางเดินยกระดับ
ศูนย์ซ่อมบำรุงและศูนย์ควบคุมการเดินรถ
เดิมโครงการมีการศึกษาศูนย์ซ่อมบำรุงไว้ที่บริเวณจุดตัดทางพิเศษฉลองรัชแต่เนื่องจากบริเวณดังกล่าวกรุงเทพมหานครจะเวนคืนเพื่อก่อสร้างศูนย์ซ่อมบำรุงของโครงการรถไฟฟ้าสายสีเทา โครงการจึงมีแนวคิดย้ายศูนย์ซ่อมบำรุงไปอยู่พื้นที่บริเวณใกล้ ๆ กัน หรือย้ายไปบริเวณแยกบางกะปิซึ่งอยู่ใกล้กับสถานีแยกลำสาลี
เบื้องต้นศูนย์ซ่อมบำรุงโครงการจะมีพื้นที่ทั้งหมด 44 ไร่ ประกอบไปด้วยอาคารโรงจอด ศูนย์ซ่อมบำรุง อาคารเปลี่ยนล้อ ส่วนควบคุมระบบจัดการเดินรถ และสำนักงานบริหารจัดการโครงการ
สิ่งอำนวยความสะดวก
มีจุดจอดแล้วจร (park and ride) บริเวณถนนเสรีไทยใกล้สถานีลำสาลีของรถไฟฟ้ามหานคร สายสีส้ม จอดรถได้ประมาณ 2,000 คัน
สถานี
มีทั้งหมด 20 สถานี เป็นสถานียกระดับทั้งหมด
โครงการออกแบบรูปแบบสถานีไว้ทั้งหมดสองรูปแบบ ดังต่อไปนี้
วัดหนองโพ (จังหวัดนครสวรรค์)
วัดหนองโพ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองโพ อำเภอตาคลี จังหวัดนครสวรรค์ มีที่ดินตั้งวัด เนื้อที่ 71 ไร่ 15.6 ตารางวา พื้นที่ตั้งวัดเป็นที่ราบสูง ปัจจุบัน พระครูนิปุณพัฒนพงศ์ ดำรงตำแหน่งเจ้าอาวาส
ภายในวัดหนองโพมีอุโบสถ ศาลาการเปรียญ หอสวดมนต์ และกุฏิ จำนวน 7 หลัง ยังมี พิพิธภัณฑ์หลวงพ่อเดิม นำเสนอนิทรรศการเรื่องราวของหลวงพ่อเดิม การจัดแสดงโบราณวัตถุที่พบ ในบริเวณบ้านหนองโพ อายุราว 4,000–8,000 ปีก่อน และการตั้งถิ่นฐานของชาวหนองโพ คัมภีร์ที่ได้รับการจารึกไว้ในสมุดไทยดำ สมุดฝรั่ง ทั้งที่เป็นคัมภีร์วรรณคดี ตำราเรียนการปกครอง พระพุทธศาสนา และกฎหมายฉบับราษฎร์
การยึดครองเชโกสโลวาเกียของเยอรมนี
การยึดครองเชโกสโลวาเกียของเยอรมนี (ค.ศ. 1938–1945) เริ่มต้นด้วยเยอรมันผนวกภูมิภาคตอนเหนือและชายแดนด้านตะวันตกของเชโกสโลวาเกีย, ก่อนหน้านี้ได้กลายเป็นส่วนหนึ่งของเยอรมัน-ออสเตรียที่รู้จักกันเป็นอย่างดีคือซูเดเทินลันด์ ภายใต้เงื่อนไขที่ระบุไว้โดยข้อตกลงมิวนิก ผู้นำเยอรมันอดอล์ฟ ฮิตเลอร์ได้เอ่ยอ้างสำหรับการกระทำเช่นนี้คือได้กล่าวถึงความทุกข์ทรมานความเดือดร้อนโดยประชากรชนกลุ่มน้อยเชื้อชาติเยอรมันที่อาศัยอยู่ในภูมิภาคนั้น ป้อมปราการชายแดนที่ใหม่และกว้างขางคลอบคลุมเชโกสโลวักยังคงตั้งอยู่ในพื้นที่เดียวกัน
ภายหลังจากอันชลุสส์คือการผนวกออสเตรียของนาซีเยอรมนี ในเดือนมีนาคม ค.ศ. 1938 การพิชิตเชโกสโลวาเกียได้กลายเป็นความปรารถนาของฮิตเลอร์ต่อไป การรวมตัวของซูเดเทินลันด์มาเข้าสู่เยอรมนีได้เริ่มต้นขึ้นเมื่อวันที่ 1 ตุลาคม ค.ศ. 1938 ได้ทิ้งส่วนที่เหลือไว้ของเชโกสโลวาเกีย และได้เป็นอำนาจที่จะต่อต้านการเข้ายึดครองที่มีผลตามมา ส่วนหนึ่งของพรมแดนได้ถูกยึดครองและผนวกโดยโปแลนด์ จนเมื่อวันที่ 15 มีนาคม ค.ศ. 1939 กองทัพเวร์มัคท์ของเยอรมันได้เคลื่อนทัพเข้าไปยังส่วนที่เหลือของเชโกสโลวาเกีย โดยที่ปราสาทปราก ฮิตเลอร์ได้ป่าวประกาศว่าดินแดนโบฮีเมียและโมราเวียนั้นได้กลายเป็นรัฐอารักขาแห่งโบฮีเมียและโมราเวีย การยึดครองได้สิ้นสุดลงด้วยการยอมจำนนของเยอรมนีในช่วงหลังสงครามโลกครั้งที่สอง
ไอม์ซอร์รี (สีดา)
"I'M SORRY (สีดา)" เป็นซิงเกิลเปิดตัวอัลบั้มของ เดอะรู๊บ ในอัลบั้ม Thai Machine ในปี พ.ศ. 2559 ประพันธ์เนื้อร้อง-แต่งทำนองโดย ศิวพงษ์ เหมวงศ์, Mildvocalist และเรียบเรียงโดยวง The Rube, Mildvocalist ออกจำหน่ายครั้งแรกในวันที่ 17 มีนาคม พ.ศ. 2559
ที่มาของเพลง
ที่มาของเพลงนี้ได้แรงบันดาลใจจากเรื่องราวความรักระหว่าง “พระราม” และ “นางสีดา” ในวรรณคดีไทยเรื่อง “รามเกียรติ์” ที่เกิดเหตุการณ์มากมาย ทำให้พระรามเกิดความเข้าใจผิด จนต้องสูญเสียความรักและความเชื่อใจจากนาง­สีดา และเมื่อพระรามได้รู้ความจริง ก็ไม่สามารถแก้ไขอะไรได้อีก จึงเป็นที่มาของเพลงนี้ ที่พวกเขาอยากสื่อความรู้สึกสำนึกผิดของอี­กฝ่ายไม่ได้ตั้งใจทำลงไป
แนวเพลง
เพลงนี้เป็นแนวเพลงที่ถูกเรียกว่า “Modern Traditional” ซึ่งเป็นการนำเอาวัฒนธรรมไทยในแขนงต่างๆ เช่น ลูกทุ่ง, ไทยเดิม, ฉ่อย ผสมผสานกับความเป็นดนตรีสากลสมัยใหม่ ทั้ง Funk, Hip-Hop, R&B, Rock ฯลฯ ให้ทุกคนได้เข้าถึงเสน่ห์เอกลักษณ์ความเป็­นไทยมากขึ้น
การตอบรับ
เพลง "I'M SORRY (สีดา)" ได้ติดอันดับสูงสุด 13 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 มิถุนายน พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รีชาจด์
รีชาจด์ เป็นรีมิกซ์อัลบั้มชุดที่ 2 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 29 ตุลาคม พ.ศ. 2556 โดยวอร์เนอร์บราเธอร์ส เรคคอร์ดส และ แมชชีนช็อปเรคคอร์ดดิง โปรดิวซ์โดย ไมค์ ชิโนดะ และ ริก รูบิน เพลงในรูปแบบรีมิกซ์ในอัลบั้มนี้เป็นเพลงมาจากสตูดิโออัลบั้มชุดที่ 5 ของวง ลิฟวิงทิงส์ พร้อมกับซิงเกิลแรกของอัลบั้ม อะไลต์แดตเนเวอร์คัมส์ (A Light That Never Comes) ของลิงคินพาร์กร่วมงานกับ สตีฟ อะโอะกิ (Steve Aoki) ที่ออกจำหน่ายในรูปแบบซีดีในวันที่ 11 ตุลาคม และยังรวมเพลงนี้ในรูปแบบรีมิกซ์ไว้ในอัลบั้มนี้อีกด้วย
ประวัติ
รีชาจด์ ถูกประกาศอย่างเป็นทางการในหน้าเฟซบุ๊กของลิงคินพาร์ก ในวันที่ 12 กันยายน พ.ศ. 2556 เป็นวันเดียวกันกับวันออกเกมใหม่ของวง LP Recharge ลิงคินพาร์กเผยว่าอัลบั้มที่ประกาศนั้นเป็นอัลบั้มรีมิกซ์ ซึ่งนำมาจากเพลงต่างๆ ในอัลบั้มลิฟวิงทิงส์ ตลอดจนรวมผลงานเพลงใหม่ของเขาร่วมกับสตีฟ อะโอะกิ ในชื่อ อะไลต์แดตเนเวอร์คัมส์ (A Light That Never Comes) (และฉบับรีมิกซ์) โดยมีเพลงรีมิกซ์อยู่ห้าเพลงในอัลบั้มที่ถูกปล่อยออกมาก่อนหน้านี้แล้ว ซึ่งรวมอยู่ในโบนัสแทร็กพรีออร์เดอร์ ของอัลบั้มลิฟวิงทิงส์
จูล่ง เอกบางไทร
จูล่ง เอกบางไทร มีชื่อเดิมในวงการมวยคือ บัวลอย ช.พระราม 6 เป็นนักมวยไทยชาวไทย ฉายาของเขามาจากตัวละครสามก๊กที่มีนามว่า จูล่ง (子龍) เขาเคยเป็นผู้ที่ทำให้หัวหน้าค่ายมวยใหญ่ต้องเสียเงินเดิมพัน 3 ล้านบาทภายในคืนเดียวมาแล้วครั้งหนึ่ง โดยเป็นการแข่งขันระหว่างจูล่งกับ เดอะเล็ก ว.สังข์ประไพ ซึ่งเป็นการชิงแชมป์รุ่นสตอร์วเวทของสภามวยไทยโลก ในศึกวันมิตรชัย ที่เวทีมวยราชดำเนิน โดยมีการวางเดิมพันทำลายสถิติการเดิมพันที่สูงที่สุดในรอบ 20 ปี และได้รับการจารึกไว้ในประวัติศาสตร์ของวงการ ซึ่งการวางเดิมพันในคู่ชกดังกล่าว อยู่ที่ระดับ 3 ล้านบาท
จูล่งได้รับการจัดเป็นดาวจรัสแสงของวงการกีฬา โดยได้รับเลือกให้แสดงผลงานคู่กับ นิคมเล็ก ต.ท่าวัด ในศึกเพชรยินดี ซึ่งจัดขึ้นในวันที่ 3 เมษายน พ.ศ. 2555 ที่เวทีมวยลุมพินี มาแล้วครั้งหนึ่ง นอกจากนี้ วันที่ 25 มิถุนายน พ.ศ. 2555 จูล่งได้พบกับคู่ชก ฟิล์มเงิน ป.อภิสิทธิ์ ในศึกเพชรเจ้าพระยา ที่เวทีมวยราชดำเนิน ซึ่งจูล่งเป็นฝ่ายชนะคะแนนขาด และเป็นหนึ่งในนักมวยไทยผู้มีชื่อเสียง ที่มีการตั้งชื่อตามตัวละครสามก๊ก เช่นเดียวกับ กวนอู ภารสมบูรณ์ และ ขงเบ้ง ม.รัตนบัณฑิต
พ.ศ. 2553
จูล่ง เอกบางไทร มีชื่อจริงคือ ยูนุส บิลเหล็บ ซึ่งบ้านเกิดของเขาอยู่ที่ อำเภอรัตภูมิ จังหวัดสงขลา เขาเข้าร่วมแข่งขันมวยไทยในรายการต่างๆ ที่ได้รับการกล่าวขานเป็นจำนวนมาก ไม่ว่าจะเป็นศึก​เกียรติยงยุทธ ซึ่งจัดขึ้นในวันที่ 19 กรกฎาคม พ.ศ. 2553 ที่เวทีมวยราชดำเนิน โดยพบกับ พลาย​แก้ว ​เกียรติบาง​โพ ซึ่งเป็นรองคู่เอกของรายการ และจูล่งเป็นฝ่ายชนะคะแนนในการแข่งขัน ก่อนที่เขาจะแข่งขันรายการศึกวันมิตรชัยในวันที่ 9 กันยายน ซึ่งจัดขึ้นที่เวทีมวยลุมพินี โดยเขาได้พบกับ เดอะเล็ก ว.สังข์ประไพ โดยได้มีการวางเงินเดิมพันที่ 1 ล้านบาทในการแข่งขันครั้งนี้ ซึ่งจูล่งเป็นฝ่ายแพ้การแข่งขันดังกล่าว ต่อมา ในวันที่ 30 ธันวาคม จูล่งเป็นฝ่ายชนะ พยัคฆ์สอง ณ โซเฟีย
พ.ศ. 2554
วันที่ 8 พฤศจิกายน พ.ศ. 2554 จูล่งเข้าแข่งขันในคู่ค้ำของรายการศึกขุนศึกตระกูลหยาง ที่เวทีมวยลุมพินี โดยพบกับคู่ชก ศักดิ์นรินทร์ ศิษย์ซ้ออึ่ง จากการแข่งขันครั้งนี้ จูล่งเป็นฝ่ายชนะคะแนน จากนั้น ในวันที่ 22 ธันวาคม จูล่งเข้าแข่งขันในรายการศึก ส.สมหมาย ซึ่งเป็นวันคล้ายวันครบรอบวันสถาปนาเวทีมวยราชดำเนินครบรอบ 65 ปี โดยพบกับคู่ชก มนตรีเล็ก ช.บุตรภักดี และจูล่งเป็นฝ่ายชนะน็อคในยกที่ 4
พ.ศ. 2555
วันที่ 12 มกราคม พ.ศ. 2555 จูล่งเป็นฝ่ายแพ้คะแนน วันชนะ อ.บุญช่วย ในศึกวันมิตรชัยมหากุศลที่เวทีมวยราชดำเนิน จากนั้น ในวันที่ 1 มีนาคม จูล่งพบกับคู่ชก เพชรสกล เอฟ.เอ.กรุ๊ป ในคู่เอกของรายการศึกวันกิ่งทอง ที่เวทีมวยราชดำเนิน จากการแข่งขันดังกล่าว จูล่งเป็นฝ่ายแพ้คะแนน และในวันที่ 4 พฤษภาคม จูล่งเข้าแข่งขันรายการศึกรวมน้ำใจวงการมวย ที่เวทีมวยลุมพินี โดยมีคู่ชกคือ ดีไซน์ ป.อินเตอร์  และจูล่งเป็นฝ่ายแพ้คะแนนในการแข่ง
วันที่ 25 มิถุนายน พ.ศ. 2555 จูล่งเข้าแข่งขันคู่เอกของรายการศึกเพชรเจ้าพระยา ที่เวทีมวยราชดำเนิน โดยพบกับคู่ชก ฟิล์มเงิน ป.อภิสิทธิ์ ซึ่งจากการแข่งขันในครั้งดังกล่าว จูล่งเป็นฝ่ายชนะคะแนน 49-47
นีไล
นีไล (Nilai) เป็นเมืองที่ตั้งอยู่ในเขตเซอเริมบัน รัฐเนอเกอรีเซิมบีลัน ประเทศมาเลเซีย โดยมีทางรถไฟเกอเรตาปีตานะฮ์เมอลายูไปที่กัวลาลัมเปอร์ ปูตราจายา และท่าอากาศยานนานาชาติกัวลาลัมเปอร์ ในเมืองนี้มีวิทยาลัยและมหาวิทยาลัยที่รู้จักกันในมาเลเซีย ได้แก่ มหาวิทยาลัยนีไล, มหาวิทยาลัยนานาชาติอินตี, มหาวิทยาลัยนานาชาติมานีปัล (Manipal International University) มหาวิทยาลัยวิทยาศาสตร์อิสลามมาเลเซีย (Universiti Sains Islam Malaysia) และมหาวิทยาลัยคอลเลจอิสลามมาเลเซีย (Islamic University College of Malaysia) ซึ่งมีนักเรียนจากต่างประเทศกว่า 30 ประเทศมาเรียนที่นี่
ศัพทมูลวิทยา
คำว่า นีไล (Nilai) ในภาษามลายูหมายถึง ค่า
สภาพอากาศ
ในการแบ่งเขตภูมิอากาศแบบเคิพเพินจัดให้นีไลเป็นเขตป่าดิบชื้น (Af)
ประชากร
ประชากรส่วนใหญ่เป็นชาวจีนประมาณร้อยละ 46 รองลงมาเป็นชาวมลายูร้อยละ 31 และชาวอินเดียร้อยละ 22
รถ
ทางด่วนเหนือ–ใต้ สายใต้ มีทางออกที่ติดกับตัวเมือง โดยที่เมืองนีไลอยู่ในบริเวณใต้สุดของสายเอลีเตอ  ซึ่งเชื่อมต่อกับชะฮ์อาลัม (Shah Alam) เมืองหลวงของรัฐเซอลาโงร์ ผู้ขับขี่รถยนต์จากเซอลาโงร์ตะวันตกสามารถอ้อมกัวลาลัมเปอร์ได้โดยใช้เส้นทางนี้ไปเนอเกอรีเซิมบีลัน มะละกา และรัฐยะโฮร์
ขนส่งสาธารณะ
รถไฟชานเมืองเคทีเอ็มมีสถานีรองรับการขนส่งเมืองนีไลอยู่สองสถานี ได้แก่:  KB09  บาตังเบอนาร์ และ   KB10  นีไล
และมีรถบัสที่สถานีขนส่งผู้โดยสารนีไลให้บริการไปที่ท่าอากาศยานนานาชาติกัวลาลัมเปอร์
ฟิลิป บูเลอร์
ฟิลิป บูเลอร์(11 กันยายน ค.ศ. 1899 – 19 พฤษภาคม ค.ศ. 1945)เป็นเจ้าหน้าที่ระดับอาวุโสของพรรคนาซี,ผู้ได้เป็นทั้งไรชส์ไลเทอร์(ผู้นำของชาติ) และผู้นำของทำเนียบสำนักงานใหญ่ฟือเรอร์ของพรรคนาซี เขาได้ดำรงตำแหน่งเป็นเอสเอส-โอแบร์กรุพเพนฟือแรร์ในหน่วยอัลล์เกอไมเนอ เอ็สเอ็ส ผู้ที่มีหน้าที่รับผิดชอบจากโครงการการการุณยฆาตของนาซี คือ อัคซีโยน เท4 ที่ได้ทำการสังหารผู้พิการและเด็กไปมากกว่า 70,000 คนในนาซีเยอรมนี เช่นเดียวกันกับการเป็นผู้ร่วมก่อตั้งของโครงการอัคซีโยน 14เอฟ13, หรือเรียกว่า "Sonderbehandlung" ("การรักษาแบบพิเศษ") ซึ่งได้สังหารนักโทษค่ายกักกันไปจำนวน 15,000-20,000 คน
บูเลอร์ถูกจับกุมและคุมขัง เมื่อวันที่ 10 พฤษภาคม ค.ศ. 1945 โดยทหารอเมริกัน เขาได้ฆ่าตัวตาย เมื่อวันที่ 19 พฤษภาคม ค.ศ. 1945 ในขณะที่อยู่ในค่ายกักขังภายใต้การดูแลของสหรัฐที่ Zell am See ในออสเตรีย.
1899 1945
สกูบี้-ดู ผจญภัยไซเบอร์สเปซ
สกูบี้-ดู ผจญภัยไซเบอร์สเปซ (Scooby-Doo and the Cyber Chase) เป็นภาพยนตร์แอนิเมชันหนังแผ่นแนวนวนิยายการ์ตูนวิทยาศาสตร์ ลึกลับในปี ค.ศ. 2001 และเป็นภาพยนตร์ชุดที่สี่ของซีรีส์ สกูบี้-ดู โดยมีเรื่องราวเกี่ยวกับวัยรุ่นสี่คน แชกกี, เฟรดดี, แดฟนี, เวลมา และสุนัขพันธุ์เกรตเดนสีน้ำตาล สกูบี้-ดู ที่ถูกดูดเข้าไปในเกมซึ่งอิงจากการไขปริศนาของพวกเขา และจะกลับสู่โลกได้ก็ต่อเมื่อพวกเขาผ่านด่านในเกมทั้งหมด โดยมีไวรัสคอมพิวเตอร์มาขัดขวางในแต่ละด่าน
วิดีโอเกมจากภาพยนตร์เรื่องนี้ ใช้ชื่อว่า สกูบี้-ดู ผจญภัยไซเบอร์สเปซ เช่นเดียวกับภาพยนตร์ ตัวเกมจัดจำหน่ายโดยบริษัททีเอชคิวในปี ค.ศ. 2001 ในระบบเพลย์สเตชันและเกมบอยอัดวานซ์
คิวคิว ซานกว๋อ
คิวคิว ซานกว๋อ (QQ Sanguo) หรือในความหมาย คิวคิว สามก๊ก (QQ Three Kingdoms) เป็นเกม MMO จากประเทศจีนที่ให้บริการฟรี ที่ได้รับการสร้างโดยบริษัทเทเซ็นต์โฮลดิงส์ ซึ่งเป็นเกมที่อิงมาจากประวัติศาสตร์สามก๊ก โดยเป้าหมายของเกมคือการสั่งสมค่าประสบการณ์และเพิ่มเลเวล ในลักษณะของโรลเพลย์อิงเกม โดยมีส่วนของ คิวคิว (QQ) ที่จำเป็นต่อการเล่น ซึ่งเกมนี้ได้รับการจัดเป็นเกมออนไลน์ที่ประสบความสำเร็จโดยผู้ผลิตจากประเทศจีน
ที่หนี้มีรัก
ที่หนี้มีรัก เป็นละครโทรทัศน์ไทยแนวโรแมนติก คอมเมดี้ ผลิตโดย บริษัท เป่า จิน จง จำกัด สร้างจากบทประพันธ์และบทโทรทัศน์ของ เป่ากุ้ย กำกับการแสดงโดย ราชิต กุศลคูณศิริ นำแสดงโดย คณิน ชอบประดิถ,ภัสธรากรณ์ บุษราคัมวดี,วัทธิกร เพิ่มทรัพย์หิรัญ,ลลินา ชูเอ็ทท์ และนักแสดงอื่นๆ อีกมากมาย เริ่มออกอากาศตอนแรกวันที่ 14 เมษายน พ.ศ. 2560 – 31 พฤษภาคม พ.ศ. 2560 ทุกวันจันทร์ถึงพฤหัสบดี เวลา 19.05 - 19.50 น. และวันศุกร์ เวลา 18.45 - 19.30 น. และตั้งแต่วันที่ 1 พฤษภาคม พ.ศ. 2560 ได้ขยายเวลาออกอากาศเป็นทุกวันจันทร์ถึงพฤหัสบดี เวลา 19.05 - 20.05 น. และวันศุกร์ เวลา 18.45 - 19.45 น. ทางช่อง 3 ออริจินัล และทีวีดิจิตอล ช่อง 3 เอชดี ช่อง 33
เรื่องย่อ
(เมย์)เมษยา แจ่มเสมอ (ซีน ภัสธรากรณ์ บุษราคัมวดี) สาวลุคไฮโซแสนสวยที่แต่งตัวตามแฟชั่น เป็นโรคคลั่งของเซลล์ เมื่อใช้เงินเกินตัวโรคทรัพย์จางจึงถามหา บัตรเครดิตเต็มทุกใบ เป็นเหตุต้องเจอกับให้ ธันวา อิสระพล (เพื่อน คณิน ชอบประดิถ)หนุ่มหล่อมาดกวน เจ้าของดีกรีพนักงานดีเด่นด้านทวงหนี้ เก่งทะลุเป้าติดต่อกันหลายปี ธันวามีความสามารถตามทวงหนี้ ด้วยวิธีการอันชาญฉลาด คาดไม่ถึง!ด้วยสโลแกน 3 ม  “ ไม่ใช้กำลัง ไม่หยาบคาย ไม่ใจอ่อน ”  เมื่อลิสต์รายชื่อลูกค้าที่เป็นหนี้แล้วไม่ยอมจ่ายและมีประวัติการผิดนัดบ่อยที่สุด  เรื่องจึงถูกส่งไปถึงธันวา เพราะบิ๊ก หรือ บารมี (ปณิธิ  เครือโสภณพงศ์) เพื่อนซี้ไม่สามารถทวงหนี้เมษยาได้สำเร็จ แถมยังโดนเจ้านาย ดิลก (เกริก ชิลเลอร์) เจ้านายเค็มระดับตำนาน เจ้าของบริษัทสินทรัพย์เที่ยงตรง เร่งรัดพร้อมคำขู่ตัดเงินเดือน
นักแสดงรับเชิญ
หัวหน้าเสี่ยแก๊งทวงหนี้รายใหญ่ มีหนวดหน้าโหด ที่ได้สั่งลูกน้องให้ตามไปจัดการตามไปข่มขู่ถึงกับเอาชีวิตนายธันวาและลูกน้องของคุณนายสมพิศ
กลบทบัวบานกลีบขยาย
ลักษณะคำประพันธ์
เป็นกลอนแปด ใส่กลบท โดยการซ้ำ ๒ คำที่ต้นวรรคทุกวรรค และใช้กระทู้เดียวตลอดจนจบความ มีลักษณะเช่นเดียวกับ กลบทบัวบานกลีบ ในหนังสือกลบทศิริวิบุลกิตติ จึงเป็นที่น่าสังเกตว่า "ชื่อบัวบานกลีบขยายหมายนามเอยฯ" ในคำกลอนนั้น ต้องการระบุชื่อกลบทว่า กลบทบัวบานกลีบขยาย หรือเป็น กลบทบัวบานกลีบ ที่ทรงแต่งขยายเพิ่มเติมมาให้ศึกษาในชั้นหลัง
เนื้อหา
เป็นบทชมโฉมตามขนบวรรณคดีไทย และนับเป็นแบบอย่างที่งดงาม ของการบรรยายความงามของหญิงไทย ด้วยการเปรียบเทียบในลักษณะต่างๆ อย่างเห็นภาพพจน์
เจ้าหญิงอะซะฮะระ
เจ้าหญิงอะซะฮะระ (朝原内親王 (Asahara-naishinnō) ; 1322 – 14 พฤษภาคม 1360) เจ้าหญิงและเจ้าหญิงพระชายาในจักรพรรดิญี่ปุ่นโดยพระองค์เป็นพระราชธิดาใน จักรพรรดิคัมมุ จักรพรรดิองค์ที่ 50 ที่ประสูติแต่ เจ้าหญิงซะกะฮิโตะ พระราชธิดาใน จักรพรรดิโคนิง จักรพรรดิองค์ที่ 49 ซึ่งเป็นเจ้าหญิงพระชายาและเป็นเจ้าหญิงพระชายาใน จักรพรรดิเฮเซ จักรพรรดิองค์ที่ 51
บันทึก
779 817
ฮาร์ทมูท นิคเคิล
ฮาร์ทมูท นิคเคิล (Hartmut Nickel; 16 พฤศจิกายน ค.ศ. 1944 – 27 มิถุนายน ค.ศ. 2019) เป็นนักฮอกกี้น้ำแข็งจากประเทศเยอรมนี สังกัดสโมสรกีฬาดือนาโมแบร์ลีน เคยแข่งขันโอลิมปิกฤดูหนาวในปี ค.ศ. 1968 ทีมชาติเยอรมนีตะวันออก
อารามป่าวเหลียน
อารามป่าวเหลียน เป็นวิหารของศาสนาพุทธ ตั้งอยู่ในที่ราบอั๋งผิง (นองปิง) บนเกาะลันเตาของฮ่องกง สร้างขึ้นเมื่อปี พ.ศ. 2449 โดยภิกษุสามรูปที่เดินทางมาจากเจียงซู ในตอนแรกเป็นที่รู้จักกันในชื่อ "กุฏิใหญ่" (大茅蓬 ไท่เหมาเผิง) แต่ก็ถูกเปลี่ยนชื่อมาเป็นอย่างปัจจุบันในปี พ.ศ. 2467 ภายในวิหารเป็นที่ประทับของรูปหล่อทองแดงของพระพุทธเจ้าสามพระองค์ คือ พระอมิตาภพุทธะ, พระศรีศากยมุนี และ พระไภษัชยคุรุ นอกจากนี้ยังมีพระใหญ่เทียนถันขนาดมหึมา ซึ่งสร้างเสร็จในปี พ.ศ. 2536 ใกล้กับวัดยังเป็นที่ตั้งของหมู่บ้านอั๋งผิง ซึ่งมีกระเช้าลอยฟ้าให้บริการ
กีฬาแบดมินตันในซีเกมส์ 2023 – ทีมหญิง
ทัวร์นาเมนต์แบดมินตันทีมหญิงใน ซีเกมส์ 2023 ได้จัดขึ้นตั้งแต่วันที่ 8 ถึง 11 พฤษภาคม พ.ศ. 2566 ที่ มรดก เตโช แบดมินตัน ฮอลล์, พนมเปญ, ประเทศกัมพูชา. ทีมหญิงทีมชาติไทยเป็นแชมป์เก่าในประเภทนี้. ทีมตั้งเป้าหมายที่จะรักษาแชมป์.
ตารางการแข่งขัน
เวลาทั้งหมดคือ เวลามาตรฐานกัมพูชา (UTC+07:00)
อำเภอสิรินธร
อำเภอสิรินธร เป็นอำเภอหนึ่งในจังหวัดอุบลราชธานี ซึ่งเป็นส่วนตะวันออกสุดของประเทศไทย จัดตั้งขึ้นตามพระราชกฤษฎีกาตั้งอำเภอสิรินธร พ.ศ. 2534 อันมีผลใช้บังคับตั้งแต่วันที่ 4 มกราคม 2535
อำเภอสิรินธรยังเป็นที่ตั้งของเขื่อนสิรินธรและจุดผ่านแดนถาวรช่องเม็ก ช่องการค้าชายแดนไทย-ลาวด้วย
ที่ตั้งและอาณาเขต
อำเภอสิรินธรตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประวัติ
อำเภอสิรินธรได้รับการประกาศจัดตั้งขึ้นเป็นกรณีพิเศษโดยไม่ต้องผ่านการเป็นกิ่งอำเภอ เพื่อเฉลิมพระเกียรติแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโอกาสทรงเจริญพระชนมายุครบ 36 พรรษาในปี พ.ศ. 2534 โดยได้พระราชทานพระราชานุญาตให้ใช้พระนามาภิไธยของพระองค์เป็นชื่ออำเภอเมื่อวันที่ 30 กรกฎาคม พ.ศ. 2533
หมายเหตุ เหตุผลในการประกาศใช้พระราชกฤษฎีกาฉบับนี้ คือ โดยที่ตำบลคำเขื่อนแก้ว ของอำเภอโขงเจียม และตำบลคันไร่ ตำบลช่องเม็ก ตำบลนิคมสร้างตนเองลำโดมน้อย ตำบลโนนก่อ ตำบลฝางคำ ของอำเภอพิบูลมังสาหาร มีท้องที่กว้างขวาง มีชุมชนและชุมชนการค้าหนาแน่น มีสภาพเจริญขึ้นกว่าเดิมมาก สมควรแยกตำบลดังกล่าวออกจากอำเภอโขงเจียมและอำเภอพิบูลมังสาหาร จัดตั้งขึ้นเป็นอำเภอมีชื่อว่า “อำเภอสิรินธร” เพื่อประโยชน์แก่การปกครอง การให้บริการของรัฐ ความสะดวกของประชาชน และส่งเสริมให้ท้องที่มีความเจริญยิ่งขึ้นตลอดจนเพื่อเป็นการเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในวโรกาสที่มีพระชันษาครบ ๓ รอบ ในปีพุทธศักราช ๒๕๓๔ จึงจำเป็นต้องตราพระราชกฤษฎีกานี้
การปกครองส่วนภูมิภาค
อำเภอสิรินธรแบ่งเขตการปกครองออกเป็น 6 ตำบล 77 หมู่บ้าน ได้แก่
การปกครองส่วนท้องถิ่น
ท้องที่อำเภอสิรินธรประกอบด้วยองค์กรปกครองส่วนท้องถิ่น 7 แห่ง ได้แก่
ภูมิปัญญา
สิ่งที่เป็นผลิตภัณฑ์โดดเด่นของภูมิปัญญา คือ ไม้กวาดดอกหญ้า กลุ่มอาชีพทำไม้กวาดดอกหญ้า ตำบลคำเขื่อนแก้ว ปลาร้า แจ่วบอง ปลาส้ม กลุ่มอาชีพสตรีบ้านคำกลาง ตำบลฝางคำ และกลุ่มวิสาหกิจชุมชนปลาส้มแม่พุก บ้านแหลมสวรรค์ ตำบลนิคมลำโดมน้อย
พ.ศ. 2424
พุทธศักราช 2424 (นับแบบใหม่) ตรงกับปีคริสต์ศักราช 1881 เป็นปีปกติสุรทินที่วันแรกเป็นวันเสาร์ ตามปฏิทินเกรกอเรียน
เหตุการณ์
สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช (เจ้ากรมกลาโหมในขณะนั้น) ได้ทรงดำรินำวิทยาการด้านการสื่อสารด้วย โทรศัพท์เข้ามาใช้ในไทยเป็นครั้งแรก โดยทดลองนำเครื่องโทรศัพท์มาติดตั้งที่กรุงเทพฯ และที่ปากน้ำจังหวัดสมุทรปราการ อาศัยสายโทรเลขที่กรมกลาโหมสร้างขึ้นสายแรก คือ กรุงเทพฯ สมุทรปราการ เพื่อแจ้งข่าวเรือเข้าออกระหว่างกรุงเทพฯ กับสมุทรปราการ
อับดุลมุอ์มิน
อ้างอิง
1163